મૃતક હિના બારોટનાં પરિવારજનોએ આક્ષેપ કર્યો છે કે ચેતન ઘણું બધું જાણે છે, પરંતુ હકીકત છુપાવી રહ્યો છે. ચેતન સાથે હિના ગુમ થવા બાબતે વાતચીત દરમ્યાન અનેક વખત વિરોધાભાસ જણાતાં પરિવારજનોને ચેતને કંઇક અજુગતું કર્યાની ૧૦૦ ટકા ખાતરી થઇ હતી. જે રાત્રે ચેતને હત્યા કરી તેના બાદ બારોટવાસમાં રહેતા એક યુવક પાસેથી તેણે ર૦૦ રૂપિયાની માગ કરી હતી. સુપરવાઇઝરની પોસ્ટ ધરાવતા ચેતન પાસે રૂ.ર૦૦ ન હતા અને શા માટે તેણે માગ્યા તેના ઉપર પણ સવાલો ઊભા થઇ રહ્યા છે.